CELEX: 32004R1140
Language: sl
Date: 2004-06-21 00:00:00
Title: Uredba Sveta (ES) št. 1140/2004 z dne 21. junija 2004 o opustitvi avtonomnih dajatev skupne carinske tarife za določene ribiške proizvode s poreklom iz Ceute in Melille

23.6.2004   
            
            
               SL
            
            
               Uradni list Evropske unije
            
            
               L 222/1
            
         
      UREDBA SVETA (ES) št. 1140/2004
   z dne 21. junija 2004
   o opustitvi avtonomnih dajatev skupne carinske tarife za določene ribiške proizvode s poreklom iz Ceute in Melille
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Z Uredbo (ES) št. 656/2000 (1) je Svet odprl tarifne kvote z dajatvijo nič za določene ribiške proizvode s poreklom iz Ceute, ki so prenehale veljati 31. decembra 2002.
            
         
               (2)
            
            
               Oktobra 2002 je Španija zaprosila za podaljšanje veljavnosti kvot, navedenih v Uredbi (ES) št. 656/2000, z navedbo socialno-ekonomskih argumentov glede Ceute, kot so omejitve, katerim je podvržena njena ekonomija in težave, s katerimi se srečuje njeno ribištvo. Prošnja je upravičena, saj je glede na gospodarske razmere Ceute treba sprejeti preferencialne ukrepe z namenom olajšati izvoz v Skupnost.
            
         
               (3)
            
            
               S sprejetjem Sklepa Sveta in Komisije 2000/204/ES, ESPJ z dne 24. januarja 2000 o sklenitvi Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani (2), je Skupnost popolnoma opustila avtonomne dajatve skupne carinske tarife za široko skupino ribiških proizvodov, ki izvirajo iz Maroka. Uvoz teh proizvodov v Skupnost količinsko ni omejen in obseg proizvodov je dosti širši od obsega, za katerega so odprte tarifne kvote za Ceuto. Ker Maroko meji na ozemlja Ceute in Melille s kopenske strani, se je primerno izogniti dodatni diskriminaciji in dodeliti Ceuti in Melilli preferencialno obravnavo za enake ribiške proizvode za zagotavljanje podobnih možnosti trgovanja in spodbujanje gospodarskega razvoja tega območja.
            
         
               (4)
            
            
               Ker pridružitveni sporazum sklenjen s Kraljevino Maroko ne predvideva časovnih rokov za izvedbo preferencialne obravnave za ribiške proizvode, se jih ne vključi v to uredbo.
            
         
               (5)
            
            
               Za tarifno opustitev, ki jo vzpostavlja ta uredba, je treba spoštovati pravila o poreklu, določena v Uredbi (ES) št. 82/2001 Sveta z dne 5. decembra 2000, o opredelitvi pojma „izdelki s poreklom“ in načinih upravnega sodelovanja v trgovanju med carinskim območjem Skupnosti ter Ceuto in Melillo (3) –
            
         SPREJEL NASLEDNJO UREDBO:
   Člen 1
   Avtonomne dajatve skupne carinske tarife za proizvode s poreklom iz Ceute in Melilla, navedene v Prilogi, se popolnoma opustijo.
   Člen 2
   Dokazilo o statusu porekla proizvodov se predloži v skladu z Uredbo (ES) št. 82/2001.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luksembourgu, 21. junija 2004
      
         
            Za Svet
         
         
            Predsednik
         
         J. WALSH
         
      
   
   
      (1)  UL L 80, 31.3.2000, str. 5.
   
      (2)  UL L 70, 18.3.2000, str. 1.
   
      (3)  UL L 20, 20.1.2001, str. 1.
   
      PRILOGA
      Proizvodi s poreklom iz Ceute in Melille, za katere se avtonomne dajatve skupne carinske tarife popolnoma opustijo
      
                  Oznaka KN
               
               
                  Opis
               
            
                  Poglavje 3
               
               
                  Ribe in raki, mehkužci in drugi vodni nevretenčarji
               
            
                   
               
               
                  Pripravljene in konzervirane ribe, cele ali v kosih, toda nezmlete
               
            
                  1604 11 00
               
               
                  Lososi
               
            
                  1604 12
               
               
                  Sledi
               
            
                  1604 13
               
               
                  Sardine, sardele, velike sardele in papaline
               
            
                  1604 14
               
               
                  Tuni, črtasti tuni in palamida (Sarda spp.)
               
            
                  1604 15
               
               
                  Skuše
               
            
                  1604 16 00
               
               
                  Sardoni
               
            
                  1604 19 10
               
               
                  Salmonidi, razen lososov
               
            
                  1604 19 31 do 1604 19 39
               
               
                  Ribe rodu Euthynnus, razen črtasti tun (Euthynnus (Katsuwonus) pelamis)
               
            
                  1604 19 50
               
               
                  Ribe vrste Orcynopsis unicolor
                  
               
            
                  1604 19 91 do 1604 19 98
               
               
                  Druge ribe
               
            
                   
               
               
                  Druge pripravljene in konzervirane ribe:
               
            
                  1604 20 05
               
               
                  Pripravljen surimi
               
            
                  1604 20 10
               
               
                  Lososi
               
            
                  1604 20 30
               
               
                  Salmonidi, razen lososov
               
            
                  1604 20 40
               
               
                  Sardoni
               
            
                  1604 20 50
               
               
                  Sardine, bonite, skuše vrst Scomber scombrus in Scomber japonicus in ribe vrst Orcynopsis unicolor
                  
               
            
                  1604 20 70
               
               
                  Tuni, črtasti tuni in druge ribe rodu Euthynnus
                  
               
            
                  1604 20 90
               
               
                  Druge ribe
               
            
                   
               
               
                  Kaviar in nadomestki pripravljeni iz ribjih jajčec
               
            
                  1604 30
               
               
                  Kaviar in njegovi nadomestki
               
            
                   
               
               
                  Raki, mehkužci in drugi vodni nevretenčarji, pripravljeni ali konzervirani
               
            
                  1605 10 00
               
               
                  Rakovice
               
            
                  1605 20
               
               
                  Škampi in kozice
               
            
                  1605 30
               
               
                  Jastog
               
            
                  1605 40 00
               
               
                  Drugi raki
               
            
                  1605 90 11
               
               
                  Školjke (Mytilus spp., Perna spp.), v hermetično zaprti embalaži
               
            
                  1605 90 19
               
               
                  Druge školjke
               
            
                  1605 90 30
               
               
                  Drugi mehkužci